**The Amazing Race Asia 3** var den tredje sesongen av den asiatiske realityserien ***The Amazing Race Asia***. Serien er basert på den amerikanske serien *The Amazing Race*. Den tredje sesongen fulgte ti lag, alle bestående av to personer med en eksisterende relasjon, i et kappløp rundt om i Asia. Hovedpremien i konkurransen er 100 000 USD. Allan Wu, programleder i de foregående sesonger, ledet også den tredje sesongen av programmet.

Sesongen hadde premiere 11. september 2008. 

Bestekompisene Vince Chung og Sam Wu fra Hongkong vant kappløpet, og ble de første ikke-asiatiske deltagerne til å vinne The Amazing Race Asia.

Produksjon
----------

Startstreken for den tredje sesongen av The Amazing Race Asia, var ved monumentet av kong Rama I i Bangkok.
Den tredje sesongen av The Amazing Race Asia strakk seg 21 600 km, gjennom seks land i Asia. Denne sesongen, som Family Edition i den amerikanske versjonen og den brasilianske versjonen, var den første som hadde hele kappløpet på ett kontinent. De andre sesongene besøkte minst to kontinenter. Vietnam, Taiwan og Oman ble besøkt for første gang i The Amazing Race Asia.

Denne sesongen introduserte et element som blir brukt i den amerikanske versjonen; U-Sving. I en U-Sving, kan et lag tvinge et annet lag til å gjennomføre den siden av Veivalget som de tidligere ikke gjorde. Rutemarkøren Veikryss ble ikke inkludert denne sesongen. I motsetning til de tidligere sesongene, var denne sesongen den første som ikke hadde første etappe som ikke-elimineringsetappe. 

Under etappene i Vietnam, ble rutemarkørene farget gul og hvit, for å unngå å bli forvekslet med flagget til den tidligere staten Sør-Vietnam.

Ifølge AXN, ble denne sesongen kalt det tøffeste kappløpet noensinne, i forhold til tidligere sesongene. Både deltakere og produksjonsteamet opplevde høy utmattelse under kappløpet, grunnet raskere tempo og kortere pauser. Under innspillingen, ble en produksjonsteamet innlagt på sykehus.

### Cast

Søknadsfristen for sesongen endte 3. mars 2008. 

Deltagere for denne sesongen inkluderte et lag med fetter og kusine, skjønnhetsdronninger, i tillegg til venner, kjærestepar og far og sønn. For første gang i The Amazing Race Asia deltok et lag fra Sør-Korea. 

Denne sesongens cast inkluderte også en rekke lokale mediapersonligheter. Natalie vant Miss Universe i 2005, og er kona til den thailandske tennisspilleren Paradorn Srichaphan. Bernie er programleder for den malaysiske versjonen av Project Runway.

Denne sesongen inkluderte også tre deltakere som ikke var asiatiske: Natalie og Vince er fra Canada (selv om Natalie ble født i Russland; Vince har en kinesisk etnisitet) og Geoff er fra New Zealand. I tillegg, Sam, som opprinnelig er fra Singapore, representerte Hongkong. Tisha har canadisk statsborgerskap, men har filippinsk etnisitet. Henry og Bernie har australsk statsborgerskap, men har kinesisk etnisitet. 

Paula Taylor, en av deltakerne fra den andre sesongen, dukket opp som lokal representant ved Pit-Stop i den første etappen.

### Markedsføring

Den tredje sesongen av The Amazing Race Asia hadde seks offisielle sponsorer; Caltex, MASKargo, Nokia, Singha, Sony og Standard Chartered Bank.

En spesialepisode, som ble kalt *Racers Revealed*, ble sendt en uke før selve premieren 4. september 2008. Denne episoden presenterte lagene som skulle delta i kappløpet. En uke etter finalen, 27. november 2008, ble en spesialepiseode med høydepunkter fra sesongen sendt.

Resultat
--------

Følgende lag deltok i kappløpet, med deres relasjon på det tidspunktet innspillingen foregikk.

| Lag | Relasjon | Plassering (Etappevis) | Veisperringer |
| --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 | 11 |
| Hongkongs flagg | Vince & Sam | Bestekamerater | 7 | 3 | 2 | 2 | 1ƒ | 1 | 2 | 4 | 1 | 3 | 1 | Vince 4, Sam 5 |
| Filippinenes flagg | Geoff & Tisha | Kjærester | 2 | 5 | 5 | 6 | 4 | 3 | 1> | 1 | 3⊃ | 2 | 2 | Geoff 5, Tisha 5 |
| Malaysias flagg | Ida & Tania | Skuespillerinne og Arving | 5 | 6 | 3 | 1 | 5 | 5 | 5 | 3 | 2 | 1 | 3 | Ida 5, Tania 5 |
| Singapores flagg | A.D. & Fuzzie | Venninner i 15 år | 8 | 2 | 4 | 5 | 3 | 4 | 3 | 2 | 4⊂ | 4 |  | A.D. 4, Fuzzie 5 |
| Malaysias flagg | Henry & Bernie | Bror/Søster | 3 | 1 | 1 | 4 | 2 | 2 | 4< | 5 |  | Henry 3, Bernie 4 |
| Thailands flagg | Mai & Oliver | Venner | 1 | 8 | 6 | 3 | 6 |  | Mai 1, Oliver 2 |
| Indias flagg | Niroo & Kapil | Far/Sønn | 9 | 4 | 7 | 7 |  | Niroo 1, Kapil 2 |
| Thailands flagg | Pailin & Natalie | Skjønnhetsdronninger | 4 | 7 | 8 |  | Pailin 1, Natalie 1 |
| Sør-Koreas flagg | Isaac & William | Brødre | 6 | 9 |  | Isaac 0, William 1 |
| Indias flagg | Neena & Amit | Søskenbarn | 10 |  | Neena 0, Amit 0 |

* En rød lagplassering indikerer at laget ble eliminert.
* En blå understreket lagplassering indikerer at laget kom sist i en ikke-elimineringsetappe, og ble "merket for eliminering"; hvis laget ikke kom på førsteplass i neste etappe, fikk de en 30-minutters tidsstraff.
	+ En blå lagplassering indikerer at laget kom på sisteplass i en ikke-elimineringsetappe og ble fratatt alle pengene de hadde spart opp i løpet av kappløpet. I tillegg, fikk de heller ikke startpenger i neste etappe.
* En grønn ƒ indikerer at laget vant en Snarvei.
* En gul > ved lagplassering, indikerer at laget valgte å bruke Vikeplikten. En gul < indikerer at laget måtte vike.
* En brun ⊃ indikerer at laget brukte U-sving. En brun ⊂ indikerer at laget ble U-svingt.

Premier
-------

Premien for hver etappe ble gitt til laget som vant etappen.

* **Etappe 1** − US$2 500 til hvert lagmedlem, sponset av Standard Chartered Bank.
* **Etappe 2** − Ett års forbruk på drivstoff ved Caltex.
* **Etappe 3** − En Sony Handycam til hvert lagmedlem.
* **Etappe 4** − En Nokia N96-mobiltelefon til hvert lagmedlem.
* **Etappe 5** − En tre dagers-ferie for to til Ko Samui, Thailand, sponset av Singha Beer.
* **Etappe 6** − En tre dagers-ferie for to til Ko Samui, Thailand, sponset av Singha Beer.
* **Etappe 7** − En Sony BRAVIA og Sony PlayStation 3 til hvert lagmedlem.
* **Etappe 8** − Tur for to til Hongkong, sponset av Caltex.
* **Etappe 9** − En Nokia N96-mobiltelefon til hvert lagmedlem.
* **Etappe 10** − US$2 500 til hvert lagmedlem, sponset av Standard Chartered Bank.
* **Etappe 11** − US$100 000.

Sammendrag
----------

### Etappe 1 (Thailand)

Reisekartet for The Amazing Race Asia 3.
I Chiang Mai, fant lagene sesongens første Pit-Stop ved Royal Flora Ratchaphruek.
* Bangkok, **Thailand** Thailands flagg (Kong Rama I-monumentet) (Startstreken)
* Bangkok (Khaosan Road)
* Pathum Thani (Khlong Luang − Caltex Bensinstasjon)
* Pathum Thani til Suphan Buri (Wat Phai Rong Wua)
* Suphan Buri til Chiang Mai (Chiang Mai Arcade Busstasjon) >Veivalg< Race eller Ris
* Chiang Mai (Royal Flora Ratchaphruek) >Pit-Stop (Etappe 1)<

I sesongens første Veivalg, måtte lagene velge mellom *Race* eller *Rice* (Ris). I *Race*, måtte lagene dra til Chiang Mai X-Centre. Der måtte de kjøre en off-road buggy gjennom en løype på 8 km for å få neste ledetråd. I *Rice*, måtte lagene, ved hjelp av tradisjonelle metoder, banke ris slik at det ble til en masse. Så måtte de lage to riskuler av massen. Hvis arbeidet ble godkjent, ville de få neste ledetråd.

**Tilleggsoppgaver:**

* Ved Khaosan Road, måtte lagene konsumere en stor bolle med thailandske «delikatesser». Delikatessene bestod av friterte insekter, frosker og skorpioner. Når alt var konsumert, fikk de neste ledetråd.
* Ved Caltex-stasjonen i Khlong Luang, måtte hvert lag vaske en 22-seters passasjerbuss. Hvis de ansatte ved bensinstasjonen godkjente arbeidet, måtte de skrive seg på en av tre charterbusser til provinsen Suphan Buri. Bussene dro med en gang plassene var fylt opp.
* Ved Wat Phai Rong Wua, måtte lagene lete blant hundrevis av Buddha-statuer etter neste ledetråd. De to første bussene ville dra 20 minutter etter ankomst ved tempelet. Lagene måtte prøve å finne ledetråden innen den tid, hvis de ville sitte på med samme buss.

### Etappe 2 (Thailand → Vietnam)

I Ho Chi Minh-byen, besøkte lagene Saigon Operahus for å finne et ledetråd.
* Mae Kham Pong (Flight Of The Gibbon)
* Chiang Mai (Sathit Buarawong Bananplantasje) >Veisperring< Hvem er i skuddlinjen?
* Chiang Mai (Chiang Mai internasjonale lufthavn) til Ho Chi Minh-byen, **Vietnam** Vietnams flagg (Tan Son Nhat internasjonale lufthavn)
* Ho Chi Minh-byen (Saigon Operahus)
* Ho Chi Minh-byen (Saigon Phố Cafe)
* Ho Chi Minh-byen (Bến Thành-markedet)
* Ho Chi Minh-byen til Cái Bè (Cái Bè Busstasjon)
* Cái Bè (Cao Đài-tempel) >Veivalg< Sampan eller Spasere
* Ho Chi Minh-byen (Thánh Nữ Jeanne d’Arc-kirken)
* Ho Chi Minh-byen (Hovedpostkontoret i Saigon)
* Ho Chi Minh-byen (Museum For Vietnamesisk Historie) >Pit-Stop (Etappe 2)<

I sesongens første Veisperring, måtte et lagmedlem lete gjennom plantasjen etter en hengende ryggsekk med neste ledetråd i. Mens lagene letet etter ledetråden, ville snikskyttere skyte med paintballgevær på dem. Hvis de ble skutt, måtte de tilbake til start og utføre oppgaven på nytt, inntil de klarte oppgaven. 

I denne etappens Veivalg, måtte lagene velge mellom *Sampan* eller *Some Walk* (Spasere). I *Sampan*, måtte lagene transportere frukt i en sampan, og ro over til andre siden av elven til en merket fruktbod. Når frukten var levert, fikk de neste ledetråd. I *Some Walk*, måtte lagene samle tyve levende høns og bære dem, på den tradisjonelle måten - over skulderen, til en merket bod ved den nærliggende markedet. Når hønsene var levert, fikk de neste ledetråd.

**Tilleggsoppgaver:**

* Ved Flight Of The Gibbon, måtte lagene gjennomføre en luftig jungelhinderløype, som bestod av løypestreng og rappellering.
* Ved Saigon Phố Cafe, måtte lagene spille et Nokia N-Gage-spill, kjent som System Rush: Evolution, på en Nokia N82. Når de hadde fullført tre runder på et bestemt nivå, fikk de neste ledetråd.
* Ved Thánh Nữ Jeanne d’Arc-kirken, måtte lagene velge en av ni tilgjengelige frivillige organisasjoner. Så måtte de kjøpe, ved hjelp av $500 fra Singha, fosyninger som de måtte donere til organisasjonen for å få neste ledetråd.

### Etappe 3 (Vietnam)

I Huế, fant lagene sesongens tredje Pit-Stop ved byens citadell.
* Ho Chi Minh-byen til Huế (Huế Busstasjon)
* Huế (Caltex Bilverksted)
* Huế (Khải Địnhs Gravkammer og Minh Mạngs Gravkammer) >Veisperring< Hvem er i skuddlinjen? >Veivalg< Pinner eller Stilker
* Huế (Quoc Hoc-parken)
* Huế (Citadellet i Huế) >Pit-Stop (Etappe 3)<

I denne etappens Veisperring, måtte et lagmedlem hente syv mynter, som representerte de syv keiserne under Nguyen-dynastiet i Vietnam, ved graven til Minh Mạng og bringe dem tilbake til keiser Khải Địnhs gravkammer. Der måtte de plassere myntene i riktig rekkefølge, etter hvor lenge de regjerte. Når de hadde plassert myntene i riktig rekkefølge, fikk de neste ledetråd. 

I denne etappens Veivalg, måtte lagene velge mellom *Sticks* (Pinner) eller *Stalks* (Stilker). I *Sticks*, måtte lagene lage ti røkelsespinner, ved hjelp av en metode som ble demonstrert, for å få neste ledetråd. I *Stalks*, måtte lagene banke risplanter til å fylle to kurver med riskorn for å få neste ledetråd.

**Tilleggsoppgaver:**

* Ved Caltex Bilverksted, måtte lagene velge en jeep for å skifte dekk og motorolje for å få neste ledetråd.
* Ved Quoc Hoc-parken, måtte lagene lete etter en merket sykkeltaxi for deres neste ledetråd og bruke den til å komme seg til Pit-Stop.

### Etappe 4 (Vietnam → Taiwan)

I Shenkeng, måtte et lagmedlem spise en bolle med en taiwansk delikatesse, stinkende tofu, for å få neste ledetråd.
* Huế (Phu Bai internasjonale lufthavn) til Taipei, **Taiwan** Taiwans flagg (Taiwan Taoyuan internasjonale lufthavn)
* Ximending, Taipei (Det Røde Teateret) >Veivalg< Skudd eller Skape
* Xinzhuang, Ny-Taipei (Instituttet for Blindhet i Taiwan)
* Shenkeng, Ny-Taipei (Shenkeng Street) >Veisperring< Hvem peker nese på en god utfordring, når de lukter en?
* Taipei (Rådhusplassen) >Pit-Stop (Etappe 4)<

I denne etappens Veivalg, måtte lagene velge mellom *Shoot It* (Skudd) eller *Shape It* (Skape). I *Shoot It*, måtte lagene kjøre til Taiwans Miniatyrmuseum. Der måtte de bruke et Sony CyberShot-kamera til å ta et bilde av et miniatyrmodell av The Amazing Race-konvolutten, som var gjemt inne i et diorama. Når de hadde funnet og tatt bilde av konvolutten, måtte de skrive ut bildet, som hadde neste ledetråd på baksiden. I *Shape It*, måtte lagene kjøre til nattmarkedet i Rahoe Street. Der måtte lagene løse fire oppgaver med tangramsett for å få neste ledetråd. 

I denne etappens Veisperring, måtte et lagmedlem spise en bolle med en taiwansk/kinesisk delikatesse: stinkende tofu. Når maten var spist opp, fikk de neste ledetråd.

**Tilleggsoppgave:**

* Ved Instituttet for blindhet i Taiwan, måtte et lagmedlem ha bind foran øynene og deretter bruke hendene til å føle punktskriftmeldingen og oversette, bokstav for bokstav, til det andre lagmedlemmet, som ikke kunne se bordet til det «blinde» lagmedlemmet for å få den riktige meldingen «Go to Shenkeng» (Dra til Shenkeng). Når de hadde gitt den riktige meldingen, fikk de neste ledetråd. Et av lagene ville finne en sjekk på NTD 612 000 (US$20 000) fra Standard Chartered Bank sammen med deres ledetråd, som de måtte donere til instituttet før de kunne fortsette.

### Etappe 5 (Taiwan)

I Taipei, fant lagene sesongens femte Pit-Stop ved Taipei Astronomiske Museum.
* Taipei (Pacific Sogo Varehus − Sony Style Store) >Snarvei<
* Pingsi, Ny-Taipei (Pingsi Kullgruve) >Veisperring< Hvem graver i det? >Veivalg< Plukk eller Spann
* Taipei (Taipei Astronomiske Museum) >Pit-Stop (Etappe 5)<

I sesongens eneste Snarvei, måtte lagene dra til en bestemt gate for å finne en ledetrådboks. Ledetråden der ville instruere lagene til å ta en permanent tatovering hos Kevin's Tattoo. Første laget som fikk tatovering, vant Snarveiledetråden. 

I denne etappens Veisperring, måtte et lagmedlem lete i en vogn med kull etter en liten suvenir. Når de hadde funnet suveniren, som var en sølvmynt med AXN Asia-logo på den ene siden og logoen til The Amazing Race Asia på den andre siden, fikk de neste ledetråd. 

I denne etappens Veivalg, måtte lagene velge mellom *Pick* (Plukk) eller *Pail* (Spann). I *Pick*, måtte lagene dra til et lokalt kjøpesenter. Der måtte lagene plukke tre kosedyr fra en bamsekran-automat for å få neste ledetråd. I *Pail*, måtte lagene dra til Grand Tong-tempelet. Der måtte lagene fylle en bøtte med vann og bære den til toppen av fjellet, der en munk ville se om de hadde nok vann. Hadde de nok vann, fikk de neste ledetråd. 

**Tilleggsoppgave:**

* Ved Sony Style Store, måtte lagene finne en av tusenvis av Blu-ray disker, fra merkede stativer i butikken, som viste «Correct, You may receive your next clue!» (Gratulerer, dere kan motta deres neste ledetråd.), som ble avspilt fra Blu-ray-spilleren deres. De andre Blu-ray diskene viste «Sorry. Try Again».

### Etappe 6 (Taiwan → Kina)

I Hongkong, dro lagene til Ladies' Market for å gjennomføre etappens Veisperring.
* Taipei (Taiwan Taoyuan internasjonale lufthavn) til **Hongkong** Hongkongs flagg, **Kina** Kinas flagg (Hongkong internasjonale lufthavn)
* Ho Man Tin, Kowloon (King's Park Sportsplass)
* Central, Hongkongøyen (Hollywood Road/Peel Street) >Veivalg< Fisk eller Flaks
* Central (Star Ferry) til Tsim Sha Tsui (Star Ferry)
* Mong Kok, Kowloon (Tung Choi Street – Ladies' Market) >Veisperring< Hvem har et øye til damene?
* Stanley (Blake Pier) >Pit-Stop (Etappe 6)<

I denne etappens Veivalg, måtte lagene velge mellom *Get Fishy* (Fisk) eller *Get Lucky* (Flaks). I *Get Fishy*, måtte lagene da til en sjømatsbutikk i Graham Street. Der måtte lagene skrape av fiskeskjell og sløye tolv fisk. Når fiskehandleren godkjente arbeidet, fikk de neste ledetråd. I *Get Lucky*, måtte lagene dra til Mee Lun Street, og finne merkede bord med lykkekaker. Lagene måtte bite i hundrevis av lykkekaker for å finne en med visdomsord om at de kunne få neste ledetråd. 

I denne etappens Veisperring, måtte et lagmedlem velge en håndveske, og lete gjennom det overfylte markedet etter en dame som hadde samme håndveske. Damen ville så gi dem neste ledetråd. 

**Tilleggsoppgave:**

* Ved King's Park Sportsplass, måtte lagene komme seg gjennom rugbybanen, mens et Standard Chartered-rugbylag forsøkte å hindre dem fra å komme seg til ledetrådboksen på motsatt side av banen.

### Etappe 7 (Kina)

I Macao, gjennomførte lagene Veisperringen for den syvende og åttende etappen ved Macau Tower.
* Mok Kong, Kowloon (Boundary Street − Gullfiskmarkedet)
* Sheung Wan (Bondham Strand)
* Hongkong (Hongkong-Macao-fergepiren i Hongkong) til **Macao** Macaos flagg (Hongkong-Macao-fergepiren i Macao)
* Macao (Senado Square)
* Macao (Macau Tower) >Vikeplikt< Geoff & Tisha viket Henry & Bernie >Veisperring< Hvem vil ta steget opp til suksess?
* Macao (Sai Van-sjøen − Dragebåt-brygge) >Veivalg< Danse eller Sjanse
* Coloane (A-Ma Cultural Village) >Pit-Stop (Etappe 7)<

I denne etappens Veisperring, måtte et lagmedlem klatre opp masten av Macau Tower, hente neste ledetråd og gå ned til partneren sin før de kunne lese ledetråden. Men, på grunn av kraftig vind, fikk ikke alle lagene som gjennomførte Veisperringen lov til å klatre opp masten. De fikk istedenfor ledetråden ved basen av masten. 

I denne etappens Veivalg, måtte lagene velge mellom *Dance* (Danse) eller *Chance* (Sjanse). I *Dance*, måtte lagene utføre en løvedansrutine. Når dansegruppen var fornøyd med framføringen, fikk de neste ledetråd. I *Chance*, måtte lagene dra til Hotel Royal Macao. Der måtte lagene ikle seg formelle klær før de kunne gå inn i kasinoet for å spille blackjack. Lagene måtte spille helt til de hadde vunnet over croupieren ni ganger (som ble premiert med bokstavene COMPLETED), før de fikk neste ledetråd.

**Tilleggsoppgaver:**

* Ved gullfiskmarkedet i Mong Kok, måtte lagene hente fire gullfisk og levere dem til en angitt dyrebutikk ved Bondham Strand for å få neste ledetråd.
* Ved Sai Van-sjøen, måtte lagene padle en dragebåt rundt en flytende Caltex-bøye.
* Ved A-Ma Cultural Village, måtte lagene omorganisere lanterner, som bar dyrene i den kinesiske dyrekretsen, i riktig rekkefølge. Når de fikk godkjent, kunne de gå inn i landsbyen til Pit-Stop.

### Etappe 8 (Kina → India)

I Kochi, var en av Veivalgsoppgavene å fylle et gulvmønster ved hjelp av farget ris.
* Macao (St. Paul-kirkeruin)
* Macao (Macau Tower) >Veisperring< Hvem vil se ting i fugleperspektiv?
* Macao (Hongkong-Macao-fergepiren i Macao) til **Hongkong** Hongkongs flagg (Hongkong-Macao-fergepiren i Hongkong)
* Hongkong (MASKargo lufthavns hangar)
* Hongkong (Hongkong internasjonale lufthavn) til Kochi, **India** Indias flagg (Cochin internasjonale lufthavn)
* Kochi (Neelam Kulangara Devi-tempelet)
* Kumbalam, Kochi (Vaskeområde for elefanter i SPS-tempelet) >Veivalg< Fisk eller Fylle
* Kochi (Bolgatty Palace) >Pit-Stop (Etappe 8)<

I denne etappens Veisperring, måtte et lagmedlem strikkhoppe fra Macau Tower for å få neste ledetråd. Det første laget som gjennomførte oppgaven, ville få en helikoptertur fra Macao til Hongkong, istedenfor fergetur. 

I denne etappens Veivalg, måtte lagene velge mellom *Fish* (Fisk) eller *Fill* (Fylle). I *Fish*, måtte lagene bære seks store sverdfisk til en nærliggende restaurant. Når fiskene var levert, fikk de neste ledetråd. I *Fill*, måtte lagene fylle et intrikat gulvmønster ved hjelp av farget ris, kjent som Rangoli, for å få neste ledetråd.

**Tilleggsoppgaver:**

* Ved hangaren til MASKargo, måtte lagene lete etter og åpne en kasse med navnet deres på. Kassene inneholdt brev fra sine kjære hjemme, som de måtte lese før de fikk neste ledetråd.
* Ved Neelam Kulangara Devi-tempelet, måtte lagene få en velsignelse fra en indisk prest for å få neste ledetråd.
* Ved vaskeområdet for elefanter i SPS-tempelet, måtte lagene vaske en elefant med å bruke skall fra kokosnøtter som slipemiddel.

### Etappe 9 (India)

I Pune, besøkte lagene Shaniwar Wada for å gjennomføre etappens Veisperring.
* Kochi (Cochin internasjonale lufthavn) til Mumbai (Chhatrapati Shivaji internasjonale lufthavn)
* Pune (Jawaharlal Nehru Stadion)
* Pune (Shaniwar Wada) >Veisperring< Hvem har en bedre Pheta?
* Pune (Sony World − Equity Tower) >Veivalg< Dytte eller Knuse
* Pune (Desai Bahndhu Ambewale) >U-sving< Geoff & Tisha u-svingte A.D. & Fuzzie
* Pune (Gokhale-instituttet) >Pit-Stop (Etappe 9)<

I denne etappens Veisperring, måtte et lagmedlem finne en riktig pheta blant femti menn som gikk rundt slottet. Hvis de fant phetaen med ordet «Correct» i, fikk de neste ledetråd. 

I denne etappens Veivalg, måtte lagene velge mellom *Push* (Dytte) eller *Crush* (Knuse). I *Push*, måtte lagene dra til Datta Shinde Pottery Shop. Der måtte de velge en vogn med 75 krukker, og dytte den en kilometer til Rajkumar Provision Stores ved Mahatma Phule-markedet. Når de hadde levert minst 70 krukker som ikke var ødelagt, fikk de neste ledetråd. I *Crush*, måtte lagene dra til Mahatma Phule-markedet. Der måtte lagene lage 40 glass med sukkerrørjuice, og selge dem. Når de hadde tjent minst 200 indisk rupi, fikk de neste ledetråd.

**Tilleggsoppgaver:**

* Ved Jawaharlal Nehru Stadion, måtte lagene slå en cricketball slik at den traff et brett som var farget med Race-fargene. Hvis de klarte det innen 36 forsøk, fikk de neste ledetråd. Hvis ikke de klarte det, fikk de en tidsstraff på 10 minutter.
* Etter cricketoppgaven, måtte lagene bruke et kartprogram på Nokia 6210 Navigator til å dirigere deres autorickshaw-sjåfør til deres neste destinasjon; Shaniwar Wada.
* Ved Sony World, måtte lagene overbevise lokalbefolkningen til å fortelle dem en vits, mens den ene på laget filmet dem med en Sony Handycam-kamera. Så måtte de dra tilbake til butikken, og spille av videoen til de ansatte. Hvis de ansatte mente at vitsen var morsom, fikk de neste ledetråd.

### Etappe 10 (India → Oman)

I Nizwa, besøkte lagene Nizwa Fort for å lete etter en ledetråd.
* Karli (Bhaja-grottene)
* Pune (Sentralstasjon)
* Pune (Statue av Mahatma Gandhi)
* Pune (Standard Chartered Bank-bygning)
* Pune (Pune internasjonale lufthavn) til Muskat, **Oman** Omans flagg (Seeb internasjonale lufthavn)
* Muskat (Al Alam-palasset)
* Nizwa (Nizwa Fort)
* Muttrah (Muttrah Souq) >Veivalg< Teppe eller Telle
* Nizwa (Wadi Tanuf) >Veisperring< Hvem henger i en tynn tråd? >Pit-Stop (Etappe 10)<

I denne etappens Veivalg, måtte lagene velge mellom *Carpet* (Teppe) eller *Count It* (Telle). I *Carpet*, måtte lagene gå til en teppebutikk. Der måtte lagene finne to tepper ved hjelp av bilder på deres Sony Cybershot-kamera som referanse. Når de hadde funnet teppene, fikk de neste ledetråd. I *Count It*, måtte lagene gå til butikk og velge en kurv med tørkede lime og telle dem. Når de hadde oppgitt riktig antall til butikkeieren, ville han gi dem neste ledetråd. 

I denne etappens Veisperring, måtte et lagmedlem krysse kløften Wadi Tanuf på løypestreng for å hente neste ledetråd. 

**Tilleggsoppgaver:**

* Ved Standard Chartered Bank, måtte lagene sette inn minibankkortet, som de hadde fått i ledetråden, i en minibank. Så måtte de trykke inn PIN-koden, som var året Mahatma Gandhi ble født. Trykket de inn riktig kode, ville ledetråden deres bli skrevet ut på kvittering. Trykket de feil PIN-kode tre ganger, fikk de en tidsstraff på ti minutter før de fikk neste ledetråd.
* Ved Nizwa Fort, måtte lagene finne en ledetrådboks, blant mange tomme ledetrådbokser som var spredt rundt på fortet, som inneholdt deres neste ledetråd..

### Etappe 11 (Oman → Thailand)

Phuket var lagenes siste destinasjon i den tredje sesongen av The Amazing Race Asia.
* Muskat (Kontoret til Muskat Guvernement)
* Al-Abyad (Saids Kamelfarm) >Veisperring< Hvem har nøkkelen til siste destinasjon?
* Muskat (Seeb internasjonale lufthavn) til Phuket, **Thailand** Thailands flagg (Phuket internasjonale lufthavn)
* Phuket (Sam Kong-tempelet)
* Siray Island (Thai Trade Food Isfabrikk)
* Phuket (Laem Hin Pir) >Veivalg< Trekke eller Stupe
* Phuket (Rang Yai Beach) >Pit-Stop (Etappe 11)<

I sesongens siste Veisperring, måtte et lagmedlem finne en av syv spesialnøkler av sytti som var begravd i sanden, ved hjelp av metalldetektor, for å låse opp ledetrådboksen. 

I sesongens siste Veivalg, måtte lagene velge mellom *Pull* (Trekke) eller *Plunge* (Stupe). I *Pull*, måtte lagene padle i kajakk til en nærliggende østersfarm. Der måtte lagene finne en merket østers, ved å trekke opp liner med østers. Når de hadde funnet østersen, måtte de ta de og padle tilbake til stranden og bytte den mot neste ledetråd. I *Plunge*, måtte lagene snorkle og lete etter en gigantisk musling med en perle inni. Når de funnet perlen, kunne de bytte den mot neste ledetråd. 

**Tilleggsoppgaver:**

* Ved Saids Kamelfarm, måtte lagene flytte ti kameler til en innhegning for å få neste ledetråd.
* Ved Thai Trade Food Isfabrikk, måtte lagene lete etter en liten Amazing Race-isbit i en tønne med isbiter. Når de fant den, fikk de neste ledetråd.
* Ved Laem Hin-piren, måtte lagene dra med båt og se etter en fisker i en merket båt som ville gi dem neste ledetråd.
* Ved Rang Yai Beach, måtte lagene grave opp en skattekiste og ta den med til målstreken.

Eksterne lenker
---------------

| * v
* d
* r
The Amazing Race |
| --- |
| USA USAs flagg | 
* 1
* 2
* 3
* 4
* 5
* 6
* 7
* Family Edition
* 9
* 10
* All-Stars
* 12
* 13
* 14
* 15
* 16
* 17
* Unfinished Business
* 19
* 20
* 21
* 22
* 23
* All-Stars (2014)
* 25
* 26
* 27
* 28
* 29
* 30
* 31
* 32
* 33
* 34

 |
| Norge Norges flagg | 
* 1
* 2

 |
| Asia Asia | 
* 1
* 2
* 3
* 4
* 5

 |
| Australia Australias flagg | 
* 1
* 2
* Australia vs. New Zealand
* 4
* 5
* 6

 |
| Canada Canadas flagg | 
* 1
* 2
* 3
* 4
* 5
* 6
* 7
* 8
* 9

 |
| China Rush Kinas flagg | 
* 1
* 2
* 3

 |
| Filippinene Filippinenes flagg | 
* 1
* 2

 |
| Israel Israels flagg | 
* 1
* 2
* 3
* 4
* 5
* 6
* 7
* 8

 |
| Kina Kinas flagg | 
* 1
* 2
* 3
* 4

 |
| Latin-Amerika Latin America | 
* en Discovery Channel 1
* 2
* The Amazing Race 3
* Edição Brasil
* 5
* Ecuador

 |
| Vietnam Vietnams flagg | 
* 1
* 2
* 3
* 4
* 5
* 6

 |
| Andre versjoner | 
* Brasils flagg Brasil
* Finlands flagg Finland
* Frankrikes flagg Frankrike
* Ukrainas flagg Ukraina

 |